**VAGYONKEZELÉSI SZERZŐDÉS MEGSZÜNTETÉSE**

**KÖZÖS MEGEGYEZÉSSEL**

létrejött egyrészről

**Vilonya Község Önkormányzata**

székhelye:8194 Vilonya, Kossuth Lajos u. 18.

képviseli: Fésüs Sándor polgármester

törzsszáma: 431484

adóigazgatási azonosító száma: 15431480-1-19

bankszámlaszáma: 11748090-15733926-00000000

KSH statisztikai számjele: 15431480-8411-321-19

mint Tulajdonos (a továbbiakban: **Tulajdonos**), valamint a

**Veszprémi Tankerületi Központ**

székhelye: 8200 Veszprém, Szabadság tér 15.

képviseli: Szauer István tankerületi központ igazgató

adószám: 15835530-2-19

Előirányzat-felhasználási keretszámla száma:10048005-00336956-00000000

ÁHT azonosítója: 361762

KSH statisztikai számjele: 15835530-8412-312-19

mint Vagyonkezelő (a továbbiakban: **Vagyonkezelő**)

(a továbbiakban együtt: **Felek**) között alulírott helyen és napon a következő feltételekkel:

ELŐZMÉNYEK

A nemzeti köznevelésről szóló 2011. évi CXC. törvény (a továbbiakban: Nkt.) 74. § (1) bekezdése alapján 2013. január 1-jétől „*az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról*”.

Az Nkt. 74. § (4) bekezdése alapján „*A tankerületi központ által fenntartott köznevelési intézmény feladatainak ellátását szolgáló, települési önkormányzati tulajdonú ingatlan és ingó vagyonra vonatkozóan a tankerületi központot ingyenes vagyonkezelői jog illeti meg mindaddig, amíg a köznevelési közfeladat a tankerületi központ részéről történő ellátása az adott ingatlanban meg nem szűnik. (…)*”

A köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény 8. § (1) bekezdése szerint „*Az önkormányzati fenntartó tulajdonában lévő, az intézmény feladatainak ellátását szolgáló ingatlan és ingó vagyon – ideértve a taneszközöket, továbbá az intézményben lévő egyéb eszközöket, felszereléseket – a 13. § (2) bekezdés a) pontja szerinti megállapodás alapjául szolgáló leltár szerint*

*a) a Központ ingyenes használatába vagy*

*b) ha a települési önkormányzat az intézményt nem működteti 2013. január 1-jét követően, a Központ ingyenes vagyonkezelésébe kerül 2013. január 1-jén mindaddig, amíg a köznevelési feladat Központ részéről történő ellátása az adott ingatlanban meg nem szűnik.*”

Az állami köznevelési közfeladat ellátásában fenntartóként részt vevő szervekről, valamint a Klebelsberg Központról szóló 134/2016. (VI. 10.) Korm. rendelet (a továbbiakban: Korm. rendelet) alapján a köznevelési intézmények fenntartásával és működtetésével kapcsolatos feladatok ellátása céljából a Klebelsberg Intézményfenntartó Központból (a továbbiakban: Vagyonkezelő jogelődje) a területi szervei 2017. január 1-jével kiválnak, és a Korm. rendeletben meghatározott tankerületi központba olvadnak be, a Vagyonkezelő jogelőd központi szerve 2017. január 1-jétől Klebelsberg Központ néven működik tovább. A Vagyonkezelő illetékességi körébe tartozó köznevelési intézmények fenntartói jogai és kötelezettségei tekintetében 2017. január 1-jétől a Vagyonkezelő a Veszprémi Tankerületi Központ.

1. A Felek rögzítik, hogy a Tulajdonos 2013. november 25. napján vagyonkezelési szerződést kötött Vagyonkezelő jogelődjével, majd a Tulajdonos és a Vagyonkezelő között jött létre 2018. szeptember 6-án vagyonkezelési szerződés Vilonya Község Önkormányzata tulajdonát képező Vilonya belterület 15/2. hrsz-ú, kivett, általános iskola és óvoda megnevezésű, természetben 8194 Vilonya, Papkeszi út 5/B. szám alatti ingatlannak az általános iskola által kizárólagosan használt 153 m2 nagyságú, és az óvodával közösen használt 158,3 m2 nagyságú területére és köznevelési célt szolgáló területére, illetve a Felek által 2012. december 14-én kötött megállapodásban foglalt ingó vagyontárgyakra vonatkozóan.
2. Tekintettel arra, hogy a Vagyonkezelő által ellátott köznevelési közfeladat ellátása az 1. sz. sz. pontban megjelölt ingatlanban 2023. szeptember 1. napjától megszűnt, a Felek megállapítják, hogy az 1. sz. pontban hivatkozott vagyonkezelési szerződés, annak 36. pontjában foglaltak alapján, jelen szerződés aláírásának a napján közös megegyezéssel megszűnik.

A vagyonkezelt ingatlan visszaadáskori bruttó értéke 50 716 825,- Ft, elszámolt halmozott értékcsökkenése 23 230 358,-Ft (2024. augusztus 31.), nettó értéke 27 486 167,- Ft.

1. A Felek megbízzák dr. Udvarhelyi Olivér ügyvédet (8200 Veszprém, Radnóti tér 2/A), hogy a vagyonkezelői jog törlésével kapcsolatban a földhivatal és egyéb hatóságok, bíróságok és harmadik személyek előtt teljes jogkörben eljárjon. Dr. Udvarhelyi Olivér ügyvéd a megbízást elfogadja.
2. A Felek megállapítják, hogy a vagyonkezelési jog töröltetése az 1. sz. pontban megjelölt ingatlan tekintetében a Vagyonkezelő kötelezettsége.
3. A Felek megállapítják, hogy az 1. sz. pontban meghatározott ingatlan Vagyonkezelő általi – saját tulajdona vonatkozásában történő -„kiürítése” és Tulajdonos részére történő átadása 2024. szeptember 30. napjával történik meg.
4. A 2024. július 23-i leltározás alapján a Tulajdonos részére az ingatlan, valamint jelen okirat 1. számú mellékletben felsorolt ingóságok visszaadásra kerülnek. Jelen okirat 2. számú mellékletében rögzített ingóságokat a Tulajdonos a Vagyonkezelő részére ingyenesen átruházza azzal, hogy azokat továbbra is használja a székhely intézmény feladatainak ellátása céljából.
5. A Felek kijelentik, hogy a vagyonkezelési szerződés megszüntetésével érintett ingatlan működtetésére vonatkozó költségeket- a közüzemi díjak esetében az átadást megalapozó leltározás során leolvasott óraállások alapján -, a Vagyonkezelő a Tulajdonos részére, 2024. december 10. napjáig végszámlázza, mely alapján a Tulajdonos a számlán szereplő összeget a számla kézhezvételétől számított 15 napon belül köteles a Vagyonkezelő bankszámlájára történő átutalással megfizetni.
6. Jelen szerződés megszüntetés elválaszthatatlan mellékletét képezi a 6. pontban megjelölt ingatlan, 2024. szeptember 30. napjával átadás-átvételéről készült jegyzőkönyv.
7. Jelen szerződés megszüntetés 5 (öt) számozott oldalból áll 8 (nyolc), egymással mindenben megegyező eredeti példányban készült, melyet a Felek elolvastak, az abban foglaltakat megértették és mint akaratukkal mindenben megegyezőt jóváhagyólag aláírták. A szerződés megszüntetésből a Tulajdonost 3, a Vagyonkezelőt 5 példány illet meg.

Vilonya, 2024.

|  |  |
| --- | --- |
| ………………………………………..  **Vilonya Község Önkormányzata**  **Fésüs Sándor**  **polgármester**  **Tulajdonos** | ………………………………………..  **Veszprémi Tankerületi Központ**  **Szauer István**  **tankerületi központ igazgató**  **Vagyonkezelő** |
| pénzügyileg ellenjegyzem:  Kelt: Vilonya, 2024.  ………………………………………..    pénzügyi vezető | pénzügyileg ellenjegyzem:  Kelt: Veszprém, 2024.  ……………………………………………  Radnai Dalma  kijelölt gazdasági vezető |
| Kötelezettségvállalással egyetért:  Kelt: Vilonya, 2024.  …………………………………  Dr. Guti László  jegyző | Ellenjegyzem:  Kelt:Veszprém, 2024. ………………  ………………………………………..  Dr. Udvarhelyi Olivér  ügyvéd |

**Melléklet**

**ÁTADÁS-ÁTVÉTELI JEGYZŐKÖNYV**

Készült, 202 . … napján 10:00 órakor a Berhidai II. Rákóczi Ferenc Német Nemzetiségi Nyelvoktató Általános Iskola megszüntetett Vilonya, Papkeszi út 5/B. szám alatti telephelyén.

Tárgy: Az intézmény telephelyének átvétele a köznevelési közfeladat tevékenység megszűnése miatt.

Amely létrejött a Veszprémi Tankerületi Központ (8200 Veszprém, Szabadság tér 15.) képviseletében eljáró …, mint átadó, valamint

Vilonya Község Önkormányzata (8194 Vilonya, Kossuth u. 18.) képviseletében Fésüs Sándor polgármester megbízásából …………..……… köztisztviselő, mint Átvevő között az alábbiak szerint:

Átvevő a tulajdonát képező Vilonya 15/2. hrsz-ú, természetben 8194 Vilonya Papkeszi út 5/B. sz. alatti ingatlan 153 m2 nagyságú területét (továbbiakban: ingatlan) megtekintette, állapotát megfelelőnek találta, rendeltetésszerű használatra alkalmas állapotban átveszi Átadótól.

Az ingatlanra vonatkozóan a Veszprémi Tankerületi Központ ingyenes vagyonkezelői joga megszűnik, Átvevő az átadás-átvétel napjától jogosult az ingatlant használni, ettől az időponttól köteles terheit viselni és jogosult hasznait szedni.

Közüzemi mérőórák állása:

|  |  |  |
| --- | --- | --- |
| Típus (gáz, villany, víz) | Óraszám | Óraállás |
|  |  |  |
|  |  |  |
|  |  |  |

…………………………. …………………………….

átadó átvevő